# Tokarev TT-33

| Tokarev TT-33 |
| --- |
|  |
| Upotreba |
| U službi | 1930 - do danas |
| Korisnici |  SSSR |
| Ratovi | Drugi svjetski rat, Kineski građanski rat, Korejski rat, Vijetnamski rat, Rat u SFRJ |
| Proizvodnja |
| Proizvođač | Tula Arsenal, Norinco, Femaru, Radom Arsenal, Cugir Arsenal, Khyber Pass, Zastava Oružje |
| Broj proizvedenih primjeraka | 1.7 miliona |
| Varijante | TT-30, TT-33, TTC, M48, M48 Tokagypt, M57, M70, M70, R-3, Type 51, Type 54 |
| Opis oružja |
| Težina | 854 gr |
| Dužina | 194 mm |
| Dužina cijevi | 116 mm |
| Visina | 134 mm |
| Kalibar | 7,62x25 mm TT |
| Domet | 50 m |
| Spremnik municije | 8 metaka |
| Brzina paljbe | 2000 metaka/min |
| Brzina zrna | 480 m/s |

Sovjetski poručnik s pištoljem TT-33 naređuje svojim trupama da krenu naprijed na njemačke položaje tokom 2. svj. rata
**Tokarev TT-33** (rus. 7,62-мм самозарядный пистолет Токарева образца 1933 года; 7,62 mm Samozarjadnyj Pistolet Tokareva obrazca 1933 goda) je sovjetski poluautomatski pištolj. Razvio i dizajnirao ga je Fedor Tokarev 1930. godine kao službeni pištolj sovjetske vojske. Time je T-33 zamijenio dotadašnji revolver Nagant M1895 koji je bio u uporabi još od carskih vremena.

## Razvoj

1930. je Revolucionarno vojno vijeće odobrilo testiranje novog malog oružja koje bi zamijenilo postojeći zastarjeli Nagant M1895 revolver. Tokom testiranja, 7. januara 1931. primjećen je potencijal pištolja **TT-30** kojeg je dizajnirao Fedor Tokarev. Nekoliko tjedana kasnije naručeno je 1000 TT-30 pištolja za vojne trupe, te je pištolj usvojen u Crvenoj armiji.

Iako je Tokarev TT-30 stavljen u proizvodnju, na pištolju su napravljene dizajnerske promjene za potrebe pojednostavljivanja proizvodnje. Izvršene su manje promjene na cijevi i rastavljaču, dok su okidač i metalno kućište pištolja implementirani. Tako je nastao redizajnirani pištolj **TT-33**. Model TT-33 su sovjetske trupe tokom Drugog svjetskog rata koristile u velikim količinama, ali nije u potpunosti zamijenio revolver Nagant M1895 sve do kraja rata.

## Opis

Vizualno, TT-33 je veoma sličan automatskom pištolju FN Model 1903 te je koristio cijev sličnu onoj od pištolja iz Browning serije Colt M1911. TT-33 nije derivat M1911 te se sastoji od mnogo jednostavnijih dijelova. Također, sovjetski inženjeri su dodali i nekoliko izmjena kako bi se radni mehanizam pištolja lakše proizvodio i održavao. Pištolj je veoma izdržljiv te prilikom korištenja iskrivljenih okvira ne dolazi do unutarnjeg oštećenja mehanizma.

Tokarev TT-33 koristi streljivo kalibra 7.62x25mm Tokarev, koje je slično kalibru 7.63x25mm Mauser koji je koristio pištolj Mauser C96. Model TT-33 se proizvodio tokom 2. svjetskog rata i 1950-ih.

## Verzije

Prvi model TT pištolja bio je TT-30. Verzija TT-33 je poboljšani model TT-30, kako bi došlo do pojednostavljene a time i ubrzane proizvodnje pištolja.

Njemački Wehrmacht je kao ratni plijen "zarobio" nepoznatu količinu TT-33 pištolja te su ih njihove jedinice koristile pod oznakom **Pistole 615(r)**. Nijemci su ih upotrebljavali budući da su sovjetski pištolji koristili okvire 7.62 mm Model 1930 Type P koji su bili identični njemačkim okvirima 7.63x25mm Mauser. Zbog toga su Nijemci mogli koristiti svoje streljivo u sovjetskim pištoljims.

Proizvodnja TT-33 je u SSSR-u završila 1954., ali je nastavljena izrada kopija (na temelju licence ili na drugi način) u Kini (**Type 51**, Type 54, **M20** i **TU-90**) i Poljskoj (**PW wz.33**). Mađarska je redizajnirala TT-33 te su njeni pištolji (**M48**) koristili streljivo kalibra 9x19mm Parabellum kao i izvozna inačica za Egipat (Tokagypt 58). Egipatski pištolji su imali veliku primjenu u policijskim snagama.

U Jugoslaviji je firma Zastava Oružje proizvodila licencne kopije pod nazivima **M57**, **M65** i **M70A**, dok su u Sjevernoj Koreji pištolji proizvedeni pod nazivom **Type 68** ili **M68**. Rumunija je također proizvodila vlastite kopije (**TTC** ili **Cugir Tokarov**) tokom 1950-ih. Ti pištolji su u posljednjih nekoliko godina uvezeni u SAD u velikim količinama. Međutim, kako bi pištolji dobili dozvolu za uvoz, na pištolje je dodana sigurnosna blokada okidača. Policija u Pakistanu i danas koristi TT pištolje kao oružje, iako će prema neslužbenim informacijama pištolji biti zamijenjeni s 9 mm Beretta i Glock pištoljima.

TT pištolji se danas legalno i ilegalno proizvode u tvornicama tvrtke Khyber Pass. Proizvodnja pištolja je isplativa budući da je streljivo kalibra 7.62x25 mm dosta jeftino. Streljivo se proizvodi u lokalnim tvornicama ili se uvozi iz Kine, gdje ga proizvodi vojna industrija Norinco.

TT pištolje su najviše koristile zemlje Istočnog bloka koje su većinom izradile vlastitu derivaciju originalnog TT pištolja. U SSSR-u je 1952. godine TT-33 zamijenjen s pištoljem Makarov PM. Pištoljem su najprije naoružane vojne trupe na prvoj liniji. Makarov PM koristio je kao i Tokarev TT-33 okvir s 8 metaka a streljivo je imalo kalibar 9x18mm Makarov.

Kineski Norinco, glavni proizvođač oružja za kinesku Narodnooslobodilačku vojsku, proizvodio je vlastiti model Type 54. Također, postoji i komercijalna varijanta Tokarev pištolja koji koriste streljivo 9x19mm Parabellum i namijenjeni su izvozu. Pištolj je poznat kao **Tokarev Model 213**. Pištolj je mogao koristiti bilo koju vrstu okvira od 9 mm, bez dodatnih modifikacija. Pištolj je nemoguće uvesti u SAD zbog američkih zabrana o uvozu kineskog vatrenog oružja, iako je stariji Tokarev Model 213 uvezen u zemlju tokom 1980-ih i 1990-ih.

TT-33 danas je još uvijek u službi kineskih i sjevernokorejskih oružanih snaga. Tokarev je dobio veliku popularnost među kolekcionarima pištolja i strijelcima zbog robusnosti, pouzdanosti i raspoloživosti jeftinog streljiva (u SAD-u). Međutim, postoje pritužbe na lošu kvalitetu hvataljke (eng. grip) koja se često zamjenjuje s onom od mađarskog modela Tokagypt 58. Također, rukohvat se proteže na vertikalni kut te je neugodan za korištenje mnogih Zapadnih strijelaca.

Sve u svemu, Tokarev je, kao i njegove 9 mm varijante, poznat po svojoj jednostavnosti i preciznosti.

## Korisnici

### Postojeći korisnici

Jugoslavenska verzija M57 poznata kao Tetejac.
Zakočeni kineski Type 54 sa streljivom.

|  |  |  |
| --- | --- | --- |
| * Afganistan
* Albanija
* Alžir
* Angola
* Armenija
* Azerbejdžan
* Bjelorusija
* Benin
* BIH
* Crna Gora
* Čad
* Egipat
* Ekvatorska Gvineja
* Gruzija
* Gvineja
* Gvineja-Bisau
* Hrvatska
* Irak
* Kamerun
* Kina
* Kirgistan
* Kuba
* Laos
 |  | * Libija
* Litvanija
* Madagaskar
* Malta
* Mauritanija
* Moldavija
* Mongolija
* Mozambik
* Pakistan
* Pakistan
* Republika Kongo
* Rusija
* Sirija
* Sjeverna Koreja
* Srbija
* Sijera Leone
* Somalija
* Uganda
* Vijetnam
* Zambija
* Zimbabve
 |

## Reference